Kommissionens forslag Ændring

a. »Generelt«

1. Formålet med dette bilag er at præcisere metoden til identifikation og beregning af »slutbrugere« og »erhvervsbrugere« for hver af de centrale platformstjenester, der er defineret i artikel 2, nr. 2) for så vidt angår artikel 3, stk. 2. Det indeholder en reference, som gør det muligt for en virksomhed at vurdere, om dens centrale platformstjenester opfylder de kvantitative tærskler, der er fastsat i artikel 3, stk. 2, litra b), og derfor formodes at opfylde kravet i artikel 3, stk. 1, litra b). Det vil derfor også være relevant med henblik på en bredere vurdering i henhold til artikel 3, stk. 6. Det er virksomhedens ansvar at nå frem til den bedst mulige approksimation i overensstemmelse med de fælles principper og den specifikke metode, der er fastsat i dette bilag. Der er intet i denne bilag, der er til hinder for, at Kommissionen pålægger den virksomhed, der udbyder centrale platformstjenester, at fremlægge de oplysninger, der er nødvendige for at identificere og beregne »slutbrugere« og »erhvervsbrugere«. I så fald er Kommissionen bundet af de tidsfrister, der er fastsat i de relevante bestemmelser i denne forordning. Intet i dette bilag bør udgøre et retsgrundlag for sporing af brugere. Metoden i dette bilag berører heller ikke forpligtelserne i forordningen, navnlig forpligtelserne i artikel 3, stk. 3 og 6, og artikel 11, stk. 1. Navnlig betyder kravet om overholdelse af artikel 11, stk. 1, også identifikation og beregning af slutbrugere og erhvervsbrugere baseret på enten en præcis måling eller den bedste tilgængelige approksimation i overensstemmelse med den faktiske identifikations- og beregningskapacitet, som den virksomhed, der udbyder centrale platformstjenester, råder over på det pågældende tidspunkt. Disse målinger eller den bedste tilgængelige approksimation skal være i overensstemmelse med og omfatte dem, der indberettes i henhold til artikel 13.

2. I artikel 2, nr. 16) og 17), fastsættes definitionerne af »slutbruger« og »erhvervsbruger«, som er fælles for alle centrale platformstjenester.

3. Med henblik på at identificere og beregne antallet af »slutbrugere« og »erhvervsbrugere« henviser dette bilag til begrebet »unikke brugere«. Begrebet »unikke brugere« omfatter »slutbrugere« og »erhvervsbrugere«, der kun tælles én gang med henblik på den relevante centrale platformstjeneste i løbet af et bestemt tidsrum (dvs. en måned i tilfælde af »slutbrugere« og et år for »erhvervsbrugere«), uanset hvor mange gange de har besøgt den relevante centrale platformstjeneste i den pågældende periode. Dette berører ikke det forhold, at den samme fysiske eller juridiske person på samme tid kan være slutbruger eller erhvervsbruger på forskellige centrale platformstjenester.

b. »slutbrugere«

4. Antal »unikke brugere« for så vidt angår »slutbrugere«: Unikke brugere identificeres i henhold til det mest nøjagtige parameter, som indberettes af den virksomhed, der udbyder en af de centrale platformstjenester. Navnlig gælder følgende:

a. Det vurderes, at indsamling af data om anvendelsen af centrale platformstjenester fra miljøer, hvor brugerne er registreret eller logget på, umiddelbart ville indebære den laveste risiko for dobbelttælling, f.eks. i forbindelse med brugeradfærd på tværs af enheder eller platforme. Virksomheden indsender derfor aggregerede anonymiserede data om antallet af unikke brugere for hver af de respektive centrale platformstjenester baseret på miljøer, hvor brugerne er registreret eller logget på, hvis sådanne data findes. b. I tilfælde af centrale platformstjenester, som (også) tilgås af slutbrugere uden for miljøer, hvor brugerne er registreret eller logget på, indsender virksomheden desuden aggregerede anonymiserede data om antallet af unikke slutbrugere af hver af de respektive centrale platformstjenester baseret på et alternativt parameter, som også registrerer slutbrugere uden for miljøer, hvor brugerne er registreret eller logget på, såsom internetprotokoladresser, cookieidentifikatorer eller andre identifikatorer såsom radiofrekvensidentifikationsmærker, forudsat at disse adresser eller identifikatorer er (objektivt) nødvendige for udbuddet af centrale platformstjenester.

5. I henhold til artikel 3, stk. 2, kræves det endvidere, at antallet af »månedlige slutbrugere« baseres på det gennemsnitlige antal månedlige slutbrugere i en periode på mindst seks måneder i det seneste regnskabsår. En virksomhed, som udbyder en eller flere centrale platformstjenester, kan se bort fra afvigende tal i et givet år. Afvigende tal betyder i sagens natur tal, der ligger uden for de normale værdier, f.eks. hvis salget topper i løbet af en enkelt måned i et givet år, men ikke omfatter det årlige regelmæssige og forudsigelige salg.

c. »erhvervsbrugere«

6. I forbindelse med antallet af »unikke brugere« for så vidt angår »erhvervsbrugere« fastsættes »unikke brugere«, hvis det er relevant, på kontoniveau, hvor hver særskilt erhvervskonto, som er knyttet til anvendelsen af en central platformstjeneste, der udbydes af virksomheden, udgør én unik erhvervsbruger af den pågældende centrale platformstjeneste. Hvis begrebet »erhvervskonto« ikke finder anvendelse på en given central platformstjeneste, bestemmer den relevante virksomhed, der udbyder centrale platformstjenester, antallet af unikke erhvervsbrugere ved at henvise til den relevante virksomhed.

d. »Indgivelse af oplysninger«

7. Den virksomhed, der indgiver oplysninger om antallet af slutbrugere og erhvervsbrugere pr. central platformstjeneste, er ansvarlig for at sikre, at disse oplysninger er fuldstændige og nøjagtige. I denne forbindelse bemærkes følgende:

a. Virksomheden er ansvarlig for at indgive data for en given central platformstjeneste, som undgår at fastsætte et for lavt eller for højt antal af slutbrugere og erhvervsbrugere (f.eks. hvis brugerne tilgår de centrale platformstjenester på tværs af forskellige platforme eller enheder) i de oplysninger, der gives til Kommissionen. b. Virksomheden er ansvarlig for at give præcise og kortfattede redegørelser for den metode, som er anvendt til at nå frem til de oplysninger, der gives til Kommissionen, og for enhver risiko for fastsættelse af et for lavt eller for højt antal slutbrugere og erhvervsbrugere for en given central platformstjeneste og for de løsninger, der er valgt for at imødegå denne risiko. c. Virksomheden giver Kommissionen data, som er baseret på et alternativt parameter, når Kommissionen har betænkeligheder med hensyn til nøjagtigheden af de data, som er indgivet af den virksomhed, der udbyder en eller flere centrale platformstjenester.

8. Med henblik på beregning af antallet af »slutbrugere« og »erhvervsbrugere« bemærkes følgende:

a. Den virksomhed, som udbyder en eller flere centrale platformstjenester, må ikke identificere centrale platformstjenester, der tilhører samme kategori af centrale platformstjenester i henhold til artikel 2, nr. 2), som særskilte hovedsagelig med den begrundelse, at de udbydes med forskellige domænenavne, hvad enten der er tale om landekodetopdomæner (ccTLD'er) eller generiske topdomæner (gTLD'er) eller geografiske attributter. b. Den virksomhed, der udbyder en eller flere centrale platformstjenester, betragter de centrale platformstjenester, som, uanset at de tilhører samme kategori af centrale platformstjenester i henhold til artikel 2, nr. 2), anvendes til forskellige formål af enten deres slutbrugere eller deres erhvervsbrugere eller begge, som særskilte centrale platformstjenester, selv om deres slutbrugere og erhvervsbrugere kan være de samme. c. Den virksomhed, der udbyder en eller flere centrale platformstjenester, betragter de tjenester, som den relevante virksomhed tilbyder på en integreret måde, men som i) ikke tilhører samme kategori af centrale platformstjenester i henhold til artikel 2, nr. 2), eller ii), uanset at de tilhører samme kategori af centrale platformstjenester i henhold til artikel 2, nr. 2), anvendes til forskellige formål af enten deres slutbrugere eller deres erhvervsbrugere eller begge dele, som særskilte centrale platformstjenester, selv om deres slutbrugere og erhvervsbrugere kan være de samme.

e. »Specifikke definitioner«